Ricchi e Poveri

I **Ricchi e Poveri** i ze un grupo muzicałe italian nasesto a Genova inte 'l 1967 e formà da Angela Brambati, Franco Gatti, Marina Occhiena (dal 1967 al 1981 e dal 2020) e Angelo Sotgiu.

En cariera, i ga publicà na trentina de àlbun (de cui 20 en studio) e i ga vendesto oltre 20 milioni de dischi; tra canson pì famoze interpretà Ricchi e Poveri, ricordemo: *Canzone d'amore*, *Che sarà*, *Come vorrei*, *Mamma Maria*, *Piccolo amore*, *La prima cosa bella*, *M'innamoro di te*, *Sarà perché ti amo*, *Se mi innamoro*, *L'ultimo amore*, *Voulez vous danser*, ecc.   I ga partesipà a 12 edision del Festival de Sanremo, totałizando na vitoria e do secondi posti.

## Istòrego

Uno dei primi dischi de suceso publegà dai Ricchi e Poveri ze stà *L'ultimo amore*, na cover (con testo en itałian de Mogol) de *[[Everlasting Love (canson de Robert Knight)|Everlasting Love]]* de Robert Knight usìa inte 'l 1968.

'Nte 'l 1970 i ze rivà secondi al Festival de Sanremo co ła canson *[[La prima cosa bella]]* (cantà anca da Nicola Di Bari) da drio a Adriano Celentano/Claudia Mori co *Chi non lavora non fa l'amore*. L'ano dopo i ga bisà el secondo posto al Festival de Sanremo 1971 co ła canson *[[Che sarà]]* (cantà anca da José Feliciano) da drio a Nicola Di Bari/Nada co *Il cuore è uno zingaro*.

Inte 'l 1981, poco prima de na nova partecipasion al Festival de Sanremo, dove che i Ricchi e Poveri i se ga prezentà co ła canson *[[Sarà perché ti amo]]*, se ga separà dal grupo Marina Occhiena.

Senpre inte 'l 1981, i ga insizo la canson *Come vorrei*, che ła ze stà anca doparà cofà ła sigla de ła trasmision, conduzesta da Enzo Tortora, *[[Portobello (programa tełevizivo)|Portobello]]*. L'ano dopo i ga publegà el 45 giri de suceso *Mamma Maria*, che el ze stà includesto inte l'àlbun omònemo e inte 'l 1983 n'altra canson de suceso, *Voulez vous danser*, che ga dà anca el tìtoło a l'àlbun omònemo.

Inte 'l 1985 i ga vinto el Festival de Sanremo co ła canson *Se m'innamoro* davanti a Luis Miguel (secondo co *Noi, ragazzi di oggi*) e Gigliola Cinquetti (tersa co *Chiamalo amore*).

Inte 'l 2016, Franco Gatti, che tre ani prime el zera stà colpìo da on grave luto familiare (la morte de so fioło de soło 23 ani), el ga desidesto de łasare el grupo, ma el ga fazesto ritorno inte 'l 2020, cuando che anca Marina Occhiena ze tornà co el grupo dopo 39 ani.

## Discografia

### Àlbun
* 1970 - *[[Ricchi e Poveri (1970)|Ricchi e Poveri]]* 
* 1971 - *[[Amici miei (Ricchi e Poveri)|Amici miei]]*
* 1972 - *[[Un diadema di successi]]* 
* 1974 - *[[Penso sorrido e canto]]* 
* 1975 - *[[RP2]]* 
* 1976 - *[[Ricchi & Poveri (1976)|Ricchi & Poveri]]* 
* 1976 - *[[I musicanti]]* 
* 1978 - *[[Questo amore (àlbun)|Questo amore]]* 
* 1978 - *[[Ricchi & Poveri (1978)|Ricchi & Poveri]]* 
* 1980 - *[[La stagione dell'amore]]* 
* 1981 - *[[E penso a te (àlbun)|E penso a te]]* 
* 1982 - *[[Mamma Maria (àlbun)|Mamma Maria]]* 
* 1983 - *[[Voulez vous danser (àlbun)|Voulez vous danser]]* 
* 1984 - *[[Ieri e oggi (Ricchi e Poveri)|Ieri e oggi]]* 
* 1985 - *[[Dimmi quando]]* 
* 1987 - *[[Pubblicità (àlbun)|Pubblicità]]* 
* 1987 - *[[Canzoni d'amore (Ricchi e Poveri)|Canzoni d'amore]]* 
* 1988 - *[[Nascerà Gesù - Ricchi & Poveri '88]]* 
* 1990 - *[[Buona giornata e...]]* 
* 1992 - *[[Allegro italiano]]* 
* 1994 - *[[I più grandi successi (Ricchi e Poveri)|I più grandi successi]]* 
* 1994 - *[[I grandi successi (1990-1992)|I grandi successi]]* 
* 1999 - *[[Parla col cuore]]* 
* 2011 - *[[Le canzoni. La nostra storia]]*
* 2012 - *[[Perdutamente amore]]* 
* 2020 - *[[Le origini - Discografia '64/'69]]* 
* 2021 - *[[ReuniON]]*

## Notasion


## Altri projeti

## Linganbi foresti